R.I.P. Huawei top smartphones. Som jeg skrev på en anden techside. Det er en meget spændende telefon som Trump og co. Har sørget for at man ikke vil eje. Og nej jeg tror ikke kineserne sidder med Google oversæt og følger med i mine personlige samtaler, det ved jeg kun at Google, Facebook osv. gør. Men det bliver interessant at se hvad de andre store mobilproducenter "låner" fra denne model, til deres lanceringer i 2021. Men ud over lidt stikpiller (lidt sjov skal man ha en fredag eftermiddag ?) så er det ærgerligt at det nok bliver deres sidste top telefon i et stykke tid, nu hvor de ikke længere må producerer chips eller købe dem. Kommer til at savne dem, og selv om man ikke kan lide mærket eller føler at de er i seng med fjenden, så har de sidste 4 -5 år med dem i toppen, været god for hele udviklingen i branchen. Mine egen subjektive holdning er at de har sparket godt til udvikling af mobil-kameraer med deres Leica sammenarbejde, især natfoto, optisk zoom, RYYB sensor osv. De har også været med til at gøre Android mobiler lækre og mere helstøbte i finish. De har haft stort fokus på hurtigladning både kablet og trådløst samt de første jeg kender med omvendt ladning (til headset, ur osv. På bagsiden af telefonen). De satte skub i in screen fingerprint, og at 3 d ansigtgenkendelse ikke kræver en stor notch. Jeg ved at mange af jer har preferencer for andre mærker, men jeg håber at I i jeres stille sind alligevel kan se deres positive aftryk på jeres yndlings mobiler i dag (det går selvfølgelig begge veje). Så ja jeg tror mobilverdenen vil mangle den ekstra konkurrence som de gav, som gavner os alle uanset hvilken preference vi har i mærker.